เงินบาทเช้านี้อ่อนค่าหลุด 30 บาท/ดอลลาร์
ธนาคารซีไอเอ็มบีไทย รายงาน เงินบาทเช้านี้อ่อนค่าหลุด 30 บาท/ดอลลาร์แล้วหลังตลาดหุ้นสหรัฐดิ่งหนัก
9 ส.ค. 2554

ธนาคารซีไอเอ็มบีไทย รายงาน เงินบาทเช้านี้อ่อนค่าหลุด 30 บาท/ดอลลาร์แล้วหลังตลาดหุ้นสหรัฐดิ่งหนัก
นักบริหารเงินธนาคารซีไอเอ็มบีไทย กล่าวว่า เช้าวันนี้เงินบาทเปิดตลาดที่ระดับ 29.96/99 บาท/ดอลลาร์ ล่าสุดอ่อนค่าขึ้นมาอยู่ที่ 29.99/30.01 และมีเบรกขึ้นไปทำ High 30.02 บาท/ดอลลาร์ 
"เช้านี้เงินบาทอ่อนค่าทะลุ 30 บาท/ดอลลาร์ขึ้นมา จากเรื่องตลาดกังวลตลาดยุโรปและสหรัฐ ตลาดหุ้นอเมริกาลบเยอะ ลบไป 600 จุด"
ส่วนค่าเงินสกุลหลักต่างประเทศอื่นๆ เงินเยนล่าสุดอยู่ที่ระดับ 77.11/14 เยน/ดอลลาร์ ส่วนค่าเงินยูโรล่าสุดอยู่ที่ระดับ 1.4176/4180 ดอลลาร์/ยูโร 
สำหรับทิศทางเงินบาทวันนี้คาดว่าน่าจะยังแกว่งไปทางอ่อนค่า ต้องรอดูตลาดหุ้นไทย และทิศทางค่าเงินในภูมิภาคต่อไป
คืนวันนี้ มีรายงานตัวเลขของหสรัฐ ดังนี้ ธนาคารกลางสหรัฐ(เฟด)เปิดเผยตัวเลขประมาณการครั้งแรกของประสิทธิภาพการผลิตและต้นทุนแรงงานต่อหน่วยประจำไตรมาส 2/54 และคณะกรรมการกำหนดนโยบายการเงินของธนาคารกลางสหรัฐ(เฟด)แถลงผลประชุม